ESSO บวก 4% ทุบสถิตินิวไฮต่อเนื่อง! คาดเก็งฯหลังเข้า SET100 รอบใหม่-แผนธุรกิจโดดเด่นปี 61
ESSO บวก 4% ทุบสถิตินิวไฮต่อเนื่อง! คาดเก็งฯหลังเข้า SET100 รอบใหม่-แผนธุรกิจโดดเด่นปี 61 โดย ณ เวลา 12.19 น. อยู่ที่ระดับ 17.40 บาท บวก 0.70 บาท หรือ 4.19% ด้วยมูลค่าซื้อขาย 547.85 ล้านบาท
18 ธ.ค. 2560

ผู้สื่อข่าวรายงานว่า บริษัท เอสโซ่ (ประเทศไทย) จำกัด (มหาชน) หรือ ESSO ณ เวลา 12.19 น. อยู่ที่ระดับ 17.40 บาท บวก 0.70 บาท หรือ 4.19% ด้วยมูลค่าซื้อขาย 547.85 ล้านบาท ราคาหุ้นทุบสถิตินิวไฮต่อเนื่องนับตั้งแต่เข้าตลาดเมื่อวันที่ 6 พ.ค.51
 
บล.กรุงศรี จำกัด (มหาชน) ระบุในบทวิเคราะห์วันนี้ว่า กลยุทธ์การลงทุนวันนี้ : ซื้อเก็งกำไรหุ้นที่เข้าคำนวณ SET50/100/ HD  รอบใหม่ SET 50 :  BCP BEAUTY CENTEL TPIPP SAWAD WHA  // SET100 : ESSO GGC HANA JMART JWD MC ORI PSL SGP STA TPIPP  UV WHAUP
โดยก่อนหน้านี้ นายยอดพงศ์ สุตธรรม ผู้จัดการการตลาดขายปลีก การตลาดน้ำมันเชื้อเพลิง เปิดเผยว่า บริษัทตั้งเป้าหมายยอดขายน้ำมันค้าปลีกในปี 61 จะกลับมาเติบโตเท่ากับหรือดีกว่าอุตสาหกรรมที่คาดว่าจะขยายตัวราว 4% หลังจากในช่วง 3-4 ปีที่ผ่านมาการเติบโตต่ำกว่าอุตสาหกรรม
ส่วนหนึ่งเป็นผลจากการขยายเครือข่ายล่าช้าแต่ล่าสุดการได้สถานีบริการน้ำมัน”เพียว”มาเป็นดีลเล่อร์รายใหญ่ก็จะช่วยผลักดันให้การขยายสถานีบริการน้ำมันเป็นไปอย่างก้าวกระโดด โดยตั้งเป้าหมายจะเพิ่มขึ้นเป็น 600 แห่งในปี 61 พร้อมกับการปรับโฉมใหม่สถานีบริการน้ำมัน และการขยายฐานบัตร”เอสโซ่ สไมล์ส”ก็จะช่วยหนุนให้ส่วนแบ่งตลาดค้าปลีกขึ้นมาเป็นอันดับ 3